open-index/open-wikipedia-markdown huggingface dataset:
Ντιέγο Γοδίν

Ο **Ντιέγο Γοδίν** (*Diego Godín*, , γεννήθηκε 16 Φεβρουαρίου 1986) είναι Ουρουγουανός ποδοσφαιριστής που αγωνίζεται στη Βέλες Σάρσφιλντ στη θέση του κεντρικού αμυντικού. Είναι κάτοχος του ρεκόρ διεθνών συμμετοχών της εθνικής ομάδας της χώρας του με 161 εμφανίσεις.

## Καριέρα
### Σε συλλόγους
Ξεκίνησε να αγωνίζεται επαγγελματικά το 2003 στη Σέρο και τρία χρόνια αργότερα πήρε μεταγραφή για τη Νασιονάλ, στην οποία έγινε αρχηγός. Το 2007 υπέγραψε στη Βιγιαρεάλ, όπου έμεινε για τρία χρόνια. Τον Αύγουστο του 2010 έγινε παίκτης της Ατλέτικο Μαδρίτης και κατέκτησε ένα πρωτάθλημα (2013-2014), ένα Κύπελλο και ένα Σούπερ Καπ Ισπανίας. Επίσης, κατέκτησε δύο Γιουρόπα Λιγκ (2011-2012 και 2017-2018) και δύο ΟΥΕΦΑ Σούπερ Καπ, ενώ έφτασε δύο φορές στον τελικό του Τσάμπιονς Λιγκ. Επιπλέον, επελέγη στην καλύτερη ενδεκάδα της Πριμέρα Ντιβιζιόν τις σεζόν 2013–14 και 2015–16, στην καλύτερη ομάδα του Τσάμπιονς Λιγκ τις σεζόν 2013–14, 2015–16 και 2016–17 και στην καλύτερη ομάδα της ΟΥΕΦΑ για το 2014.

Το Μάιο του 2019 ο Γοδίν ανακοίνωσε ότι θα αποχωρήσει από την Ατλέτικο στο τέλος της περιόδου 2018-19. Από τον Ιούλιο του 2019 έως το 2020 ήταν παίκτης της Ίντερ. Στη συνέχεια, αγωνίστηκε για δύο χρόνια στην Κάλιαρι και ατον Ιανουάριο του 2022 υπέγραψε στην Ατλέτικο Μινέιρο. Από τον Ιούνιο του 2022 αγωνίζεται στη Βέλες Σάρσφιλντ.

### Στην εθνική ομάδα
Στην Εθνική Ουρουγουάης αγωνίζεται από το 2005. Έχει λάβει μέρος σε τέσσερα Παγκόσμια Κύπελλα: του 2010, του 2014, του 2018 και του 2022. Στη διοργάνωση του 2018 ήταν ο καλύτερος της ομάδας του που έφτασε μέχρι τον προημιτελικό. Επιπλέον, έχει συμμετάσχει στα Κόπα Αμέρικα του 2007, του 2011 κατακτώντας τον τίτλο, , του 2015 και του 2019. Έχει αγωνιστεί επίσης στο Κύπελλο Συνομοσπονδιών του 2013 και στο Κόπα Αμέρικα Σεντενάριο.

## Δείτε επίσης

* Κατάλογος ποδοσφαιριστών ανδρών με 150 ή περισσότερες διεθνείς συμμετοχές

## Παραπομπές


## Εξωτερικοί σύνδεσμοι
 

Κατηγορία:Ουρουγουανοί ποδοσφαιριστές
Κατηγορία:Ποδοσφαιριστές Εθνικής Ουρουγουάης
Κατηγορία:Ποδοσφαιριστές Ίντερ
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Κλουμπ Νασιονάλ ντε Φούτμπολ
Κατηγορία:Ποδοσφαιριστές Κόπα Αμέρικα 2007
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Αμυντικοί ποδοσφαιριστές
Κατηγορία:FIFA Century Club
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Παίκτες νικητές Κόπα Αμέρικα
Κατηγορία:Ποδοσφαιριστές Κόπα Αμέρικα 2021
Κατηγορία:Ποδοσφαιριστές Ατλέτικο Μινέιρο
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Βέλες Σάρσφιλντ
Κατηγορία:Ποδοσφαιριστές Κάλιαρι Κάλτσιο
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στην Ισπανία
Τόμας Βερμάελεν

}}
Ο **Τόμας Βερμάελεν** (σωστή προφορά: **Τόμας Φερμάελεν**) (*Thomas Vermaelen*, 14 Νοεμβρίου 1985) είναι Βέλγος πρώην ποδοσφαιριστής ο οποίος αγωνίζονταν στην Εθνική Βελγίου.

## Καριέρα
### Σε συλλόγους
Το 2003 ξεκίνησε την επαγγελματική του καριέρα από τον Άγιαξ, με τον οποίο κατέκτησε ένα πρωτάθλημα και δύο Κύπελλα Ολλανδίας. Το 2009 έγινε παίκτης της Άρσεναλ, στην οποία έμεινε για πέντε χρόνια. Με την Άρσεναλ κατέκτησε το Κύπελλο Αγγλίας τη σεζόν 2013-2014, ενώ αναδείχθηκε στην καλύτερη ενδεκάδα της Πρέμιερ Λιγκ τη σεζόν 2009-2010. Από το 2014 αγωνίζεται στην Μπαρτσελόνα, με την οποία έχει κερδίσει τρία πρωταθλήματα (2014–15, 2015–16 και 2017-18), τέσσερα Κύπελλο Ισπανίας και ένα Παγκόσμιο Κύπελλο Συλλόγων (2015).

### Στην εθνική ομάδα
Στην Εθνική Βελγίου παίζει από το 2006. 'Ηταν στο ρόστερ της ομάδας στους Ολυμπιακούς Αγώνες του 2008, στο Μουντιάλ του 2014, στο Euro του 2016 και στο Μουντιάλ του 2018.
## Παραπομπές


Κατηγορία:Βέλγοι ποδοσφαιριστές
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές Εθνικής Βελγίου Κ21
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Ρόμα
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές ΡΚΣ Βάαλβαϊκ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Κατηγορία:Ποδοσφαιριστές Ευρωπαϊκού Πρωταθλήματος 2020
Ούλριχ Β΄ της Βυρτεμβέργης

Ο **Ούλριχ Β΄** (γερμ. *Ulrich II*, π. 1254 - 18 Σεπτεμβρίου 1279) από τον Οίκο της Βυρτεμβέργης ήταν κόμης της Βυρτεμβέργης (1265-1279).

## Βιογραφία
Ήταν ο πρωτότοκος γιος του Ούλριχ Α΄, κόμη της Βυρτεμβέργης, και της Μέχτιλντ, κόρης του Χέρμαν Ε΄ μαργράβου του Μπάντεν-Μπάντεν.

Το 1265 διαδέχθηκε τον πατέρα του. Ήταν 11 ετών και μάλλον ανέλαβε επίτροπος ο Χάρτμαν Β΄ κόμης του Γκρύνινγκεν. Για πρώτη φορά ο Ούλριχ Β΄ αναφέρεται σε έγγραφα του 1270.

Το 1279 απεβίωσε σε ηλικία 25 ετών και τον διαδέχθηκε ο νεότερος, ετεροθαλής αδελφός του, Έμπερχαρντ Α΄. Τάφηκε στο ναό του  Μπόιτελσμπαχ και περί το 1318 η σορός του μεταφέρθηκε στη Στίφτσκιρχε στη Στουτγκάρδη.

## Οικογένεια
Δεν γνωρίζουμε αν νυμφεύτηκε.

## Πρόγονοι

## Παραπομπές


## Πηγές
* Klaus Graf: 3.1.1 Heinrich, in: Sönke Lorenz, Dieter Mertens, Volker Press (eds.): Das Haus Württemberg. Ein biographisches Lexikon, Kohlhammer, Stuttgart 1997, ISBN 3-17-013605-4, pp. 123–124

Κατηγορία:Κόμητες της Γερμανίας
Κατηγορία:Οίκος της Βυρτεμβέργης
Έμπερχαρντ Α΄ κόμης της Βυρτεμβέργης

Ο **Έμπερχαρτ Α΄**. γερμ. eberhard I (13 Μαρτίου 1265 - 5 Ιουνίου 1325) από τον Οίκο της Βυρτεμβέργης ήταν κόμης της Βυρτεμβέργης (1279-1325).

## Βιογραφία
Ήταν ο δευτερότοκος γιος του Ούλριχ Α΄ κόμη της Βυρτεμβέργης και της Αγνής των Πιάστ-Σιλεσίας, κόρης του Μπολέσλαφ Β΄ δούκα του Λήγκνιτς (Πολωνικά: Λεγκνίτσα).

Το 1325 απεβίωσε στη Στουτγάρδη σε ηλικία 60 ετών. Επειδή ο πρωτότοκος γιος του Ούλριχ είχε αποβιώσει από το 1315, τον διαδέχθηκε ο δευτερότοκος Ούλριχ Γ΄.

## Οικογένεια
Παντρεύτηκε πρώτα ίσως την Αδελαΐδα του Βέρντενμπερκ-Χάιλιγκενμπερκ, από το Ζιγκμαρίνγκεν και είχε τέκνα:
* Ούλριχ μετά το 1285-1315.
* Αγνή πριν το 1300-πριν το 1349, παντρεύτηκε τον Ερρίκο του Βέρντενμπερκ-Ζάργκανς-Τρόχτελγινγκεν.

Μετά ο Έμπερχαρτ Α΄ έκανε δεύτερο γάμο με τη Μαργαρίτα, κόρη του Φρειδερίκου Γ΄ δούκα της Λωρραίνης και είχε τέκνο:
* Ούλριχ Γ΄ 1286-91 - 1344, κόμης της Βυρτεμβέργης.

Έπειτα έκανε τρίτο γάμο με την Ίρμενγκαρτ, κόρη του Ροδόλφου Α΄ μαργράβου του Μπάντεν-Μπάντεν και είχε τέκνα:
* Αγνή π. 1295-1317, παντρεύτηκε τον Λουδοβίκο ΣΤ΄ κόμη του Έττινγκεν.
** Ίρμενγκαρτ του Έττινγκεν, παντρεύτηκε τον Αδόλφο των Βίττελσμπαχ παλατινό κόμη του Ρήνου.
* Αδελαΐδα-Ματίλντα 1295-1300 - 1342, παντρεύτηκε τον Κράφτ Β΄ κόμη του Χοενλόε.
* Ίρμενγκαρτ μετά το 1300-1329, παντρεύτηκε τον κόμη του Χόενμπερκ.

Από μία μη νόμιμη σχέση πιστεύεται ότι είχε ένα φυσικό τέκνο:
* (νόθος) Ούλριχ φον Χέφινγκεν, κληρικός.

## Πρόγονοι

## Παραπομπές


## Πηγές
* Gerhard Raff: Hie gut Wirtemberg allewege I: Das Haus Württemberg von Graf Ulrich dem Stifter bis Herzog Ludwig, with an introduction by Hans-Martin Decker-Hauff, Stuttgart, 1988, ISBN 3-89850-110-8
* Harald Schukraft: Kleine Geschichte des Hauses Württemberg, Tübingen, 2006, ISBN 978-3-87407-725-5
* Paul Friedrich von Stälin (1877), "Eberhard der Erlauchte", Allgemeine Deutsche Biographie (ADB) (in German), 5, Leipzig: Duncker & Humblot, pp. 554–555

Κατηγορία:Οίκος της Βυρτεμβέργης
Χείμαρρος Νάξου

Η **Χείμαρρος** (παλαιότερη ονομασία **Κουτσοχεράδο** ή **Κουτσοχεράδος**) είναι η ονομασία οικισμού της κεντρικής Νάξου που βρίσκεται κοντά (περίπου 1 χλμ) και ανατολικά του οικισμού του Χαλκείου. Από το 1981 και μετά, αποτελεί μαζί με τον οικισμό Τσικαλαριό, το χωριό Ζωοδόχος Πηγή με 174 κατοίκους. Μαζί με το Χαλκείο και τον μικρό οικισμό Ράχη αποτελεί την Τοπική Κοινότητα Χαλκείου, που υπάγεται στο Δήμο ''Νάξου & Μικρών Κυκλάδων''.

## Πληθυσμιακή εξέλιξη
Για τα έτη 1835 έως 1879 δεν έχουμε πληθυσμιακά στοιχεία για τον οικισμό λόγω του ότι απογράφεται μαζί με το *Τσικαλαριό*. Το ίδιο ισχύει και για τα έτη από 1981 έως 2011 γιατί απογράφεται μαζί με το *Τσικαλαριό* ως *Ζωοδόχος Πηγή.*

## Διοικητικές μεταβολές
* Το 1835, ο οικισμός *Κουτσοχεράδο* μαζί με τον οικισμό *[[Τσικαλαριό Νάξου|Τσικαλαριό]]* έχει 182 κατοίκους (57 οικογένειες) και προσαρτάται στον νεοϊδρυθέντα *[[Δήμος Τραγαίας Νάξου|Δήμο Τραγαίας]]* της επαρχίας *Νάξου*, με έδρα τον οικισμό του Χαλκείου.
* Το 1889, στην απογραφή οι οικισμοί *Κουτσοχεράδο* και *Τσικαλαριό* αναγνωρίζονται σε ξεχωριστούς οικισμούς.
* Το 1912, ο *Δήμος Τραγαίας* καταργείται και δημιουργείται η *κοινότητα Χαλκείου*, όπου και προσαρτάται.
* Το 1955, ο οικισμός από *Κουτσοχεράδος* μετονομάζεται σε *Χείμαρρος*.
* Το 1981, στην απογραφή, καταργείται σαν «ανεξάρτητος» οικισμός και μαζί με τον οικισμό *Τσικαλαριό* αποτελούν το χωριό *[[Ζωοδόχος Πηγή Νάξου|Ζωοδόχος Πηγή]]* που υπάγεται στην *κοινότητα του Χαλκείου*.
* Το 1997, με την εφαρμογή του ''προγράμματος Καποδίστρια''*ς* (νόμος 2539/97), η *κοινότητα του Χαλκείου* καταργείται και ο οικισμός (ως *Ζωοδόχος Πηγή*) προσαρτάται στο νεοσύστατο δήμο ''Δρυμαλίας'' με έδρα *τον* οικισμό *Χαλκείο*.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), καταργείται ο δήμος *Δρυμαλίας* και ο οικισμός (ως *Ζωοδόχος Πηγή*) προσαρτάται στο νεοσύστατο Δήμο ''Νάξου & Μικρών Κυκλάδων''.

## Παραπομπές


Κατηγορία:Χωριά της περιφερειακής ενότητας Νάξου
Ούλριχ Γ΄ της Βυρτεμβέργης

Ο **Ούλριχ Γ΄**, γερμ. Ulrich III (μετά το 1286 - 11 Ιουλίου 1344) από τον Οίκο της Βυρτεμβέργης ήταν κόμης της Βυρτεμβέργης (1325-1344).

## Βιογραφία
Ήταν ο δευτερότοκος γιος του Έμπερχαρντ Α΄ κόμη της Βυρτεμβέργης και της Μαργαρίτας, κόρης του Φρειδερίκου Γ΄ δούκα της Λωρραίνης.

Το 1344 απεβίωσε σε ηλικία 58 ετών και τον διαδέχθηκαν από κοινού οι δύο γιοί του Έμπερχαρντ Β΄ και Ούλριχ Δ΄.

## Οικογένεια
Νυμφεύτηκε τη Σοφία του Πφιρτ και είχε τέκνα:
* Έμπερχαρντ Β΄ μετά το 1315-1392, κόμης της Βυρτεμβέργης.
* Ούλριχ Δ΄ μετά το 1315-1366, κόμης της Βυρτεμβέργης.

## Πρόγονοι

## Παραπομπές


## Πηγές
* Gerhard Raff: Hie gut Wirtemberg allewege I: Das Haus Württemberg von Graf Ulrich dem Stifter bis Herzog Ludwig, with an introduction by Hans-Martin Decker-Hauff, Stuttgart, 1988, ISBN 3-89850-110-8
* Harald Schukraft: Kleine Geschichte des Hauses Württemberg, Tübingen, 2006, ISBN 978-3-87407-725-5

## Εξωτερικοί σύνδεσμοι
* 

Κατηγορία:Οίκος της Βυρτεμβέργης
Ούλριχ Δ΄ της Βυρτεμβέργης

Ο **Ούλριχ Δ΄**, γερμ. Ulrich IV (μετά το 1315 - 1366) από τον Οίκο της Βυρτεμβέργης ήταν κόμης της Βυρτεμβέργης (1344-1362) μαζί με τον μεγαλύτερο αδελφό του Έμπερχαρντ Β΄.

## Βιογραφία
Ήταν ο δευτερότοκος γιος του Ούλριχ Γ΄ κόμη της Βυρτεμβέργης και της Σοφίας του Πφιρτ.

Το 1344 διαδέχθηκε τον πατέρα του μαζί με τον μεγαλύτερο αδελφό του Έμπερχαρντ Β΄. Επειδή έμενε στη σκιά του αδελφού του, ζήτησε τη διαίρεση της κομητείας, αλλά ο Έμπερχαρντ Β΄ τον ανάγκασε να υπογράψει το αδιαίρετο της Βυρτεμβέργης το 1361. Το επόμενο έτος παραιτήθηκε από τη διακυβέρνηση της κομητείας.

Το 1366 απεβίωσε στο κάστρο Χόεννοϊφφεν σε ηλικία 51 ετών.

## Οικογένεια
Νυμφεύτηκε πριν το 1350 την Αικατερίνη των Χέλφενσταϊν· δεν απέκτησαν απογόνους.

## Πρόγονοι

## Παραπομπές


## Πηγές
* Gerhard Raff: Hie gut Wirtemberg allewege I: Das Haus Württemberg von Graf Ulrich dem Stifter bis Herzog Ludwig, with an introduction by Hans-Martin Decker-Hauff, Stuttgart, 1988, ISBN 3-89850-110-8
* Harald Schukraft: Kleine Geschichte des Hauses Württemberg, Tübingen, 2006, ISBN 978-3-87407-725-5

## Εξωτερικοί σύνδεσμοι
* 

Κατηγορία:Οίκος της Βυρτεμβέργης
Έμπερχαρντ Β΄ κόμης της Βυρτεμβέργης

Ο **Έμπερχαρντ Β΄**, γερμ. Eberhard II (μετά το 1315 - 15 Μαρτίου 1392) από τον Οίκο της Βυρτεμβέργης ήταν κόμης της Βυρτεμβέργης (1344-1392).

## Βιογραφία
Ήταν ο πρωτότοκος γιος του Ούλριχ Γ΄ κόμη της Βυρτεμβέργης και της Σοφίας του Πφιρτ.

Το 1344 διαδέθηκε τον πατέρα του μαζί με τον νεότερο αδελφό του Ούλριχ Δ΄. Όταν εκείνος ζήτησε τη διαίρεση της κομητείας, ο Έμπερχαρντ Β΄ τον ανάγκασε να υπογράψει το αδιαίρετο αυτής· το επόμενο έτος ο Ούλριχ Δ΄ παραιτήθηκε από τη συγκυβέρνηση. Επέκτεινε την επικράτειά του, αλλά αυτό τον έφερε σε σύγκρουση με τον Κάρολο Δ΄ των Σαλίων της Γερμανίας. Τελικά κέρδισε την ανεξαρτησία στην απονομή δικαιοσύνης στην περιοχή του και άλλα προνόμια, που επέφεραν αυτονομία στη Βυρτεμβέργη.

Όταν διέμενε στο Βίλντμπατ, ο Βολφ κόμης του Έμερσταϊν του επιτέθηκε. Ο Έμπερχαρντ Β΄ διέφυγε και πολιόρκησε το κάστρο Νόιεμπερσταϊν, αλλά χωρίς επιτυχία. Στην επέκταση της επιρροής του ήταν εμπόδιο οι ελεύθερες (φεουδαλικά) πόλεις, έτσι έκανε μάχες με αυτές, όπως με την Ένωση Σουηδικών Πόλεων το 1376, αλλά χωρίς αποτέλεσμα.

Τα εδαφικά κέρδη που επέτυχε κατά τη διακυβέρνησή του ήταν το Μπέμπλινγκεν και το Καλβ. Το 1392 απεβίωσε στη Στουτγάρδη σε ηλικία 77 ετών. Ο μόνος γιος του είχε αποβιώσει από το 1388, έτσι τον διαδέχθηκε ο εγγονός του Έμπερχαρντ Γ΄.

## Οικογένεια
Νυμφεύτηκε το 1342 την Ελισάβετ φον Χέννεμπερκ-Σλόιζινγκεν και είχε τέκνα:
* Ούλριχ, απεβ. 1388 στη νικηφόρο μάχη του  Ντέφφινγκερ. Νυμφεύτηκε την Ελισάβετ των Βίττελσμπαχ, κόρη του Λουδοβίκου Δ΄ της Γερμανίας και γιος του ήταν ο:
** Έμπερχαρντ Γ΄ 1364-1417, κόμης της Βυρτεμβέργης.
* Σοφία 1343-1369, παντρεύτηκε τον Ιωάννη Α΄ δούκα της Λωρραίνης.

## Πρόγονοι

## Παραπομπές


## Πηγές
* Das Haus Württemberg - Ein biographisches Lexikon, 1997, W. Kohlhammer GmbH

## Εξωτερικοί σύνδεσμοι
* 

Κατηγορία:Οίκος της Βυρτεμβέργης
Αγωγός φυσικού αερίου TANAP

εναλλ.=Χάρτη του ΤΑΝΑΠ|μικρογραφία|Χάρτη του ΤΑΝΑΠ
Ο **αγωγός φυσικού αερίου TANAP** (*Τrans Anatolian Natural Gas Pipeline Project* -TANAP) είναι αγωγός από το Αζερμπαϊτζάν, ο οποίος μέσω Γεωργίας και Τουρκίας φτάνει στα ελληνικά σύνορα, όπου θα συνεχιστεί στον αγωγό φυσικού αερίου Trans Adriatic Pipe (TAP). Θα αποτελέσει κεντρικό τμήμα του νότιου διαδρόμου φυσικού αερίου, ο οποίος θα συνδέσει το γίγαντα του φυσικού αερίου Σαχ Ντενίζ στο Αζερμπαϊτζάν με την Ευρώπη μέσω του αγωγού του Νότιου Καυκάσου (SCP), του TANAP και του TAP. Οι δύο αγωγοί, TANAP και TAP, θα μεταφέρουν το φυσικό αέριο από το Αζερμπαϊτζάν, μέσω Γεωργίας και Τουρκίας στην Ελλάδα και την Ιταλία.

Το κόστος του έργου εκτιμάται στα 10-11 δισεκατομμύρια δολάρια.

## Ιστορία

Το σχέδιο ανακοινώθηκε στις 17 Νοεμβρίου 2011 στο Τρίτο Ενεργειακό και Οικονομικό Φόρουμ της Μαύρης Θάλασσας στην Κωνσταντινούπολη. Στις 26 Δεκεμβρίου 2011, η Τουρκία και το Αζερμπαϊτζάν υπέγραψαν μνημόνιο συμφωνίας για τη σύσταση κοινοπραξίας για την κατασκευή και τη λειτουργία του αγωγού.

Τον Νοέμβριο του 2012, τα έργα TAP και TANAP υπέγραψαν Μνημόνιο Συνεννόησης και Συνεργασίας, το οποίο θεμελίωσε τις αρχές της συνεργασίας μεταξύ των συμβαλλόμενων μερών σε τεχνικό και εμπορικό επίπεδο ενώ καθόρισε επίσης κοινό πλαίσιο και φόρουμ συντονισμού ενεργειών και ανταλλαγής πληροφοριών.

Στις 17 Μαρτίου 2015 στα πλαίσια της τελετής στο Καρς, ο πρόεδρος του Αζερμπαϊτζάν Ιλχάμ Αλίγιεβ, ο πρόεδρος της Γεωργίας Γκιόργκι Μαργκβελασβίλι και ο τούρκος πρόεδρος, Ταγίπ Ερντογάν πάτησαν συμβολικά μαζί ένα κουμπί και τοποθετήθηκε ο πρώτος σωλήνας του αγωγού. 

Η μεταφορά φυσικού αερίου από το Αζερμπαϊτζάν προς την Τουρκία θα ξεκινήσει στις αρχές του 2018 χρονού, ενώ προς την Ευρώπη κατά το πρώτο τρίμηνο του 2020 μέσω του αγωγού ΤΑΡ.

## Όγκος
Ο αγωγός ΤΑΝΑΡ, μήκους 1.850 χλμ, που αναμένεται να έχει ολοκληρωθεί μέχρι το 2018, θα συνδεθεί με τον ήδη υπάρχοντα Αγωγό Νοτίου Καυκάσου, ο οποίος με τη σειρά του συνδέει την Τουρκία με τα πεδία φυσικού αερίου του Αζερμπαϊτζάν στην Κασπία Θάλασσα, μέσω της Γεωργίας. Με 16 δισεκατομμύρια κυβικά μέτρα ετησίως αρχικά, ο όγκος του φυσικού αερίου που θα μεταφέρεται σταδιακά θα αυξηθεί έως τα 24 δισεκατομμύρια κυβικά μέτρα και ακολούθως στα 31 δισεκατομμύρια κυβικά μέτρα.

## Διαδρομή

Ο αγωγός TANAP θα διασχίσει 20 επαρχίες της Τουρκίας. Ο αγωγός θα ξεκινήσει από τον τερματικό σταθμό του Sangachal και στο έδαφος του Αζερμπαϊτζάν θα είναι η επέκταση του υφιστάμενου αγωγού του Νοτίου Καυκάσου.

## Μέτοχοι

SOCAR (80%), BOTA (15%) και  TPAO (5%) είναι οι ιδρυτικές εταιρείες της κοινοπραξίας. Η BP συμφώνησε να αποκτήσει μερίδιο 12% στο έργο αυτό. 

## Παραπομπές


Κατηγορία:Οικονομία του Αζερμπαϊτζάν
Κατηγορία:Οικονομία της Γεωργίας
Κατηγορία:Οικονομία της Τουρκίας
Κατηγορία:Αγωγοί μεταφοράς φυσικού αερίου
Νταφ της Σκωτίας

Ο **Ντάφ της Σκωτίας** ή **Ντάφ μακ Μάλκολμ** ή **Ντάφ ο Σφοδρός** ή **Ντάφ ο Μελανός**(Αρχαία Γαελικά : *Dubh mac Mhaoil Chaluim*, περί το 928 - 967), βασιλιάς της Σκωτίας (962 - 967) ήταν γιος του Μάλκολμ Α΄ της Σκωτίας και διάδοχος του Ίντουλφ της Σκωτίας που δολοφονήθηκε (962). 
Οι παλιότεροι χρονικογράφοι τον εμπλέκουν σε ιστορίες προδοσίας και μαγείας οι οποίες απορρίπτονται από τους σύγχρονους ιστορικούς, υπάρχουν ελάχιστες πληροφορίες σχετικά με την βασιλεία του ανάμεσα στις οποίες βρισκόταν το *Χρονικό των βασιλέων της Άλμπα* και μια εισαγωγή στα *Χρονικά του Ούλστερ*.

## Βιογραφία

Τα Χρονικά καταγράφουν την πληροφορία ότι την εποχή του Ντάφ ο επίσκοπος Φοθάχ πιθανότατα επίσκοπος του Αγίου Ανδρέα ή του Ντάνκελντ πέθανε. Μια άλλη πληροφορία ήταν η μάχη ανάμεσα στον Ντάφ και τον Κούλεν της Σκωτίας πάνω στην *κορυφογραμμή του Κραπ*, στην μάχη έπεσαν ο Ντουχάν, επίσκοπος του Ντάνκελντ πιθανότατα γενάρχης του Οίκου του Ντάνκελντ και ο Ντάμπντον, μορμάρος του Άθολ.
Οι πηγές διαφέρουν σχετικά με την τύχη του Ντάφ, το Χρονικό γράφει ότι πήγε εξορία. Η Λατινική έκδοση των *Αυθεντικών Χρονικών* του Άντριου του Ουίντον σημειώνει ότι πέθανε στο Φορ και συνδέει την δολοφονία του με μια έκλειψη ηλίου που έγινε στις 20 Ιουλίου 966. Τα *Χρονικά του Ούλστερ* αναφέρον μόνο *"Ο Ντάφ μακ Μάλκολμ, βασιλιάς της Άλμπα εκτελέστηκε από τους ίδιους τους Σκωτσέζους"*, τοποθετώντας τον θάνατο του από εμφύλιες συγκρούσεις το 967. Έχει ειπωθεί ότι ο *λίθος του Σουένο* κοντά στην Φορ ήταν ένα μνημείο αφιερωμένο στον Ντάφ που ηγέρθη από τον αδελφό του Μάλκολμ Β΄ της Σκωτίας, έχει ειπωθεί ότι εξορίστηκε ή εκτελέστηκε από τον Κούλεν γιο του Ίντουλφ που τον διαδέχθηκε στον θρόνο με την υποστήριξη των οπαδών του. 

## Απόγονοι

Αναφέρεται ότι το σώμα του κρύφτηκε κάτω από την γέφυρα του Κίνλος και ο ήλιος δεν έλαμψε ξανά μέχρι που η σορός του βρέθηκε και έγινε η ταφή της, μια έκλειψη ηλίου στις 10 Ιουλίου 967 επιβεβαιώνει την ιστορία. Ο Ντάφ άφησε τουλάχιστον έναν γιο τον Κένεθ Γ΄ της Σκωτίας, οι απόγονοι δεν μπόρεσαν να εδραιωθούν στον θρόνο της Σκωτίας μετά την δολοφονία του Κένεθ (1005) διατήρησαν μόνο την μονμαρτεία του Φάιφ, οι *ΜακΝτάφ* διατήρησαν την μονμαρτεία που αργότερα έγινε κομητεία μέχρι το 1371. 

## Παραπομπές
 		


## Πηγές

*Duncan, A.A.M., The Kingship of the Scots 842–1292: Succession and Independence. Edinburgh University Press, Edinburgh, 2002. 
*Smyth, Alfred P., Warlords and Holy Men: Scotland AD 80–1000. Edinburgh UP, Edinburgh, 1984. 

## Εξωτερικοί σύνδεσμοι

*Χρονικά του Ούλστερ
*Τα Χρονικά των βασιλέων της Άλμπα

Κατηγορία:Βασιλείς της Σκωτίας
Κατηγορία:Οίκος των Αλπινιδών
Λίμνη Κίβου

thumb|right|300px|Βάρκες στη λίμνη Κίβου
thumb|320px|left|Λίμνη Κίβου
Η λίμνη **Κίβου** αποτελεί μια από τις Μεγάλες Λίμνες της Αφρικής και βρίσκεται στα σύνορα της Ρουάντας με την Λαϊκή Δημοκρατία του Κονγκό. Βρίσκεται στο Albertine Rift, το δυτικό κλάδο του Ρήγματος Ανατολικής Αφρικής. Από τη λίμνη Κίβου πηγάζει ο ποταμός Ruzizi, ο οποίος ρέει προς τα νότια στη λίμνη Τανγκανίκα.

## Γεωγραφία
Η λίμνη Κίβου έχει μήκος περίπου 90 χλμ. και πλάτος 50 χλμ. Το ακανόνιστο σχήμα της καθιστά δύσκολη την ακριβή μέτρηση της επιφάνειάς της. Εκτιμάται ότι καλύπτει συνολική έκταση περίπου 2.700 τετραγωνικών χιλιομέτρων. Η επιφάνεια της λίμνης βρίσκεται σε ύψος 1.460 μέτρων πάνω από την επιφάνεια της θάλασσας. Η λίμνη έχει μέγιστο βάθος 475 μ. και μέσο βάθος 220 μ., καθιστώντας την την 18η βαθύτερη λίμνη του κόσμου με το μέγιστο βάθος και την ένατη βαθύτερη από το μέσο βάθος. Περίπου 1.370 τ.χλμ. ή 58% των υδάτων της λίμνης βρίσκονται εντός των συνόρων της Λαϊκής Δημοκρατίας του Κονγκό.

## Παραπομπές


## Εξωτερικοί σύνδεσμοι
* 

Κιβου
Κιβου
NTV (Ρωσία)

Το **NTV** (ρωσικά: НТВ) είναι ρωσικό τηλεοπτικό κανάλι που ξεκίνησε ως θυγατρική της εταιρείας Media-Most του Βλαντιμίρ Γκουζίνσκι. Στις 14 Απριλίου 2001, η Gazprom-Media πήρε υπό τον έλεγχό της το NTV. Η επωνυμία NTV δεν έχει επίσημο νόημα σύμφωνα με τον Ιγκόρ Μαλασένκο, ο οποίος έδωσε την ονομασία και ήταν συνιδρυτής της εταιρείας, αλλά στη δεκαετία του 1990 ανεπίσημα αντίγραφα του ακρωνυμίου περιλαμβάνουν τα «Νέα» (новый), «Ανεξάρτητη» (независимый), «Μη κυβερνητική» (Негосударственное) και «Μας» (Наше).

## Παραπομπές


## Εξωτερικοί σύνδεσμοι
*
*NTV America 
*NTV Mir (International)

Κατηγορία:Μέσα Μαζικής Ενημέρωσης στη Ρωσία
Gazprombank

Η **Gazprombank** (ρωσικά: Газпромбанк) είναι κρατική ρωσική τράπεζα, η τρίτη μεγαλύτερη τράπεζα στη χώρα με βάση τα περιουσιακά στοιχεία. Οι βασικοί τομείς δραστηριότητας της τράπεζας είναι η εταιρική τραπεζική, η λιανική τραπεζική, η επενδυτική τραπεζική και οι υπηρεσίες θεματοφυλακής. Οι τραπεζικές του δραστηριότητες περιλαμβάνουν επίσης την εμπορία τίτλων, πράξεις συναλλάγματος, εργασίες με πολύτιμα μέταλλα, πράξεις εκκαθάρισης και υπηρεσίες διακανονισμού.

Η τράπεζα διαθέτει δίκτυο διανομής 43 υποκαταστημάτων και 260 καταστημάτων σε όλη τη Ρωσική Ομοσπονδία. Η Gazprombank κατέχει επίσης δικαιώματα συμμετοχών σε άλλες τρεις ρωσικές τράπεζες. Επιπλέον, η Gazprombank εκπροσωπείται στις αγορές της Λευκορωσίας και της Ελβετίας μέσω συμμετοχών σε δύο ξένες τράπεζες: Belgazprombank (Λευκορωσία) και Gazprombank (Ελβετία) Ltd. Η Gazprombank έχει επίσης παραρτήματα στη Μογγολία, την Κίνα και την Ινδία. Η GPB Bank (JSC) διαθέτει 12 υποκαταστήματα και 5 γραφεία αντιπροσωπείας σε 12 περιοχές της Ρωσίας και 5 ξένες χώρες.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Ρωσίας
VTB Bank

Η **VTB Bank** (ρωσικά: Банк ВТБ, πρώην *Vneshtorgbank*, Внешторгбанк) είναι μία από τις κορυφαίες παγκόσμιες τράπεζες της Ρωσίας. Η VTB Bank και οι θυγατρικές της αποτελούν ένα κορυφαίο ρωσικό χρηματοοικονομικό όμιλο - VTB Group, που προσφέρει ένα ευρύ φάσμα τραπεζικών υπηρεσιών και προϊόντων στη Ρωσία, την ΚΑΚ, την Ευρώπη, την Ασία, την Αφρική και τις ΗΠΑ. Οι μεγαλύτερες θυγατρικές του Ομίλου στη Ρωσία είναι η Bank of Moscow. Η VTB 24, πρώην θυγατρική, ενσωματώθηκε πλήρως στην VTB Bank την 1η Ιανουαρίου 2018.

Η VTB κατατάχθηκε στην 446η θέση στο FT Global 500 2012, το ετήσιο οικονομικό στιγμιότυπο των Financial Times από τις μεγαλύτερες εταιρείες παγκοσμίως. Αναρριχήθηκε στην 210η θέση στην κατάταξη των 500 μεγαλύτερων εταιρειών στην Ευρώπη, στο FT Europe 500 2014 και στο 127ο στην FT Emerging 500 2014, στον κατάλογο των 500 μεγαλύτερων εταιρειών στις αναδυόμενες αγορές του κόσμου. Η τράπεζα με έδρα τη Μόσχα είναι εγγεγραμμένη στην Αγία Πετρούπολη και κατέκτησε την 66η θέση στο βρετανικό περιοδικό Top 1000 World Banks από άποψη κεφαλαίου το 2014.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Ρωσίας
Κατηγορία:Ρωσικά εμπορικά σήματα
Φρειδερίκος Δ΄ του Τσόλερν

O **Φρειδερίκος Δ΄**, γερμ. Frederick IV (π. 1188 - π. 1255) από τον Οίκο των Χοεντσόλερν ήταν μπουργκράβος της Νυρεμβέργης (1204-18) και μετά κόμης του Τσόλερν (1218-55). Είναι ο ιδρυτής του κλάδου της Σουαβίας.

## Βιογραφία
Ήταν ο δευτερότοκος γιος του Φρειδερίκου Α΄ μπουργκράβου της Νυρεμβέργης & κόμη του Τσόλερν και της Σοφίας των Ράαμπς.

Διαδέχθηκε τον πατέρα του το 1200 (ή αργότερα) μαζί με τον μεγαλύτερο αδελφό του Κορράδο Α΄. Το 1218 διαίρεσαν την κτήση: ο πρωτότοκος έλαβε τη Νυρεμβέργη και ο Φρειδερίκος Δ΄ το Τσόλερν. Έτσι ο κύριος κλάδος συνεχίστηκε εξουσιάζοντας τις κτήσεις στη Φραγκονία και ο Φρειδερίκος Δ΄ έγινε ο ιδρυτής του κλάδου της Σουαβίας.

Περί το 1255 απεβίωσε σε ηλικία 67 ετών και τον διαδέχθηκε ο γιος του Φρειδερίκος Ε΄.

## Οικογένεια
Νυμφεύτηκε την Ελισάβετ του Άμπενσμπερκ και είχε γιο:
* Φρειδερίκος Ε΄ απεβ. 1289, κόμης του Τσόλερν.

## Πρόγονοι


## Πηγές
* Theodor Hirsch (1877), "Friedrich, Graf von Zollern (IV.)", Allgemeine Deutsche Biographie (ADB) (in German), 7, Leipzig: Duncker & Humblot, pp. 569–570
* Max Spindler, Andreas Kraus: Geschichte Frankens bis zum Ausgang des 18. Jahrhunderts = Handbuch der bayrischen Geschichte, vol 3.1, Beck, Munich, 1997, ISBN 3-406-39451-5

## Παραπομπές


Κατηγορία:Οίκος των Χοεντσόλερν
Φρειδερίκος Ε΄ του Τσόλερν

Ο **Φρειδερίκος Ε΄** ο *επιφανής*, γερμ. Friedrich V der Illustre (απεβ. 24 Μαΐου 1289) από τον Οίκο των Χοεντσόλερν-Σουαβίας ήταν κόμης του Τσόλερν (1255-1289).

## Βιογραφία
Ήταν γιος του Φρειδερίκου Δ΄ κόμη του Τσόλερν και της Ελισάβετ του Άμπενσμπερκ.

Το 1255 διαδέχθηκε τον πατέρα του. Τοποθετήθηκε επίτροπος (vogt) του αρχιαββαείου Μπόιρον. Το 1259 ίδρυσε το αββαείο Στέττεν στο Γκνάντενταλ και μαζί με τη σύζυγό του το επέκτηναν το 1267· πρόσθεσαν μία κρύπτη για να θάπτονται μέλη του κλάδου των Τσόλερν. Μάλλον υπήρχε και μία σήραγγα, που ένωνε το κάστρο με την κρύπτη. Λέγεται ότι οικοδόμησε το αββαείο για να παύσει τη δυσαρέσκεια του Φρειδερίκου Β΄ των Χοενστάουφεν της Γερμανίας, που δημιουργήθηκε, όταν αυτός του είχε ζητήσει να συμμετάσχει σε εκστρατεία του και ο Φρειδερίκος Ε΄ του είχε αρνηθεί.

Είχε μακρά διένεξη με τους κόμητες του Χόενμπερκ, αλλά μεσολάβησε ο Ροδόλφος Α΄ των Αψβούργων της Γερμανίας και η διαφορά διευθετήθηκε. Το 1289 απεβίωσε και τον διαδέχθηκε ο πρωτότοκος γιος του Φρειδερίκος ΣΤ΄. Η σύζυγός του Ούντιλχιλτ, αδελφή του Χάρτμανν επισκόπου του Άουγκσμπουργκ, έγινε μοναχή στο αββαείο Στέττεν.

## Οικογένεια
Νυμφεύτηκε το 1258 την Ούντιλχιλτ, κόρη του Χάρτμανν κόμη του Ντίλλινγκεν και είχε τέκνα:
* Φρειδερίκος ΣΤ΄ απεβ. 1298, κόμης του Τσόλερν.
* Φρειδερίκος απεβ. 1304, κοσμήτορας του Συλλόγου του καθεδρικού στο Άουγκσμπουργκ.
* Αδελαΐδα απεβ. 1296/1308, παντρεύτηκε τον Ερρίκο του Γκέρολντεκ.
* Φρειδερίκος ο *νεότερος* απεβ. 1302/03, κύριος του Σάλκσμπουρκ και ιδρυτής του ομώνυμου κλάδου.
* Βίλμπουρκ απεβ. μετά το 1300, μοναχή στο Στέττεν.

## Πρόγονοι

## Πηγές
* Graf Rudolph Stillfried-Alcántara, Traugott Maercker: Hohenzollerische Forschungen, C. Reimarus, 1847, p. 124 ff.
* Ottmar F. Schönhuth: Die Burgen, Klöster, Kirchen und Kapellen Württembergs und der Preui︣sch-Hohenzollern'schen Landestheile mit ihren Geschichten, Sagen und Mährchen, Fischhaber, 1860, p. 291

## Παραπομπές


Κατηγορία:Οίκος των Χοεντσόλερν
Φρειδερίκος ΣΤ΄ του Τσόλερν

Ο **Φρειδερίκος ΣΤ΄** ο *ιππότης*, γερμ. Friedrich VI der ritter (απεβ. 4 Μαΐου 1298) από τον Οίκο των Χοεντσσόλερν-Σουαβίας ήταν κόμης του Τσόλερν (1288-1298).

## Βιογραφία
Ήταν ο πρωτότοκος γιος του Φρειδερίκου Ε΄ κόμη του Τσόλερν και της Ούντιλχιλτ, κόρης του Χάρτμαν κόμη του Ντίλλινγκεν.

Περί το 1288 διαδέχθηκε τον πατέρα του μαζί με τον μικρότερο αδελφό του Φρειδερίκο τον νεότερο. Αργότερα ο ίδιο έτος, οι δύο αδελφοί διαίρεσαν την πατρική επικράτεια: ο πρώτος έλαβε το μεγαλύτερο μέρος της κομητείας και ο δεύτερος τις κυριότητες του Σάλκσμπουρκ & Μύλχαϊμ. Το 1296 ο Φρειδερίκος ΣΤ΄ πώλησε μία περιοχή στο αββαείο του Μπέμπενχαουζεν.

Το 1298 απεβίωσε και τον διαδέχθηκαν οι γιοί του, πρώτα ο Φρειδερίκος Ζ΄ και μετά ο Φρειδερίκος Η΄.

## Οικογένεια
Νυμφεύτηκε το 1281 την Κουνιγκούντε, κόρη του Ροδόλφου Α΄ μαργράβου του Μπάντεν-Μπάντεν και είχε τέκνα:
* Αλβέρτος.
* Κουνιγκούντε απεβ. 1380-84, ηγουμένη του αββαείου Λίχτενταλ.
* Φρειδερίκος Ζ΄ απεβ. 1298, κόμης του Τσόλερν.
* Φρειδερίκος Η΄ απεβ. 1335, κόμης του Τσόλερν.
* Σοφία απεβ. μετά το 1300, μοναχή στο αββαείο Στέττεν.
* Φρειδερίκος απεβ. 1361.

## Πρόγονοι

## Παραπομπές


## Πηγές
* Ottmar F. Schönhuth: Die Burgen, Klöster, Kirchen und Kapellen Württembergs und der Preußisch-Hohenzollern'schen Landestheile mit ihren Geschichten, Sagen und Mährchen, Fischhaber, 1860, p. 292
* Graf Rudolph Stillfried-Alcántara, Traugott Maercker: Hohenzollerische Forschungen, C. Reimarus, 1847, p. 169 ff

Κατηγορία:Οίκος των Χοεντσόλερν
Φρειδερίκος Ζ΄ του Τσόλερν

Ο **Φρειδερίκος Ζ΄**, γερμ. Friedrich VII (απεβ. μετά τις 6 Οκτωβρίου 1309) από τον Οίκο των Χοεντσόλερν-Σουαβίας ήταν κόμης του Τσόλερν (1298-1309).

## Βιογραφία
Ήταν γιος του Φρειδερίκου ΣΤ¨ κόμη του Τσόλερν και της Κουνιγκούντε, κόρης του Ροδόλφου Α΄ μαργράβου του Μπάντεν-Μπάντεν.

Το 1298 διαδέχθηκε τον πατέρα του. Ο Ροδόλφος Α΄ των Αψβούργων της Γερμανίας μεσολάβησε για τον τερματισμό της από πολλά έτη διένεξης του Φρειδερίκου Ζ΄ με τους κόμητες του Χόενμπερκ και για τον γάμο του με την κόρη του Αλβέρτου Β΄ κόμη του Χένμπερ-Ρότενμπουρκ.

Το 1309 απεβίωσε και τον διαδέχθηκε ο μικρότερος αδελφός του Φρειδερίκος Η΄.

## Οικογένεια
Νυμφεύτηκε το 1298 την Ευφημία, κόρη του Αλβέρτου Β΄ κόμη του Χόενμπουρκ και είχε τέκνα:
* Φριτς Α΄ απεβ. 1313, κύριος του Τσόλερν.
* Αλβέρτος απεβ. 1320, νυμφεύτηκε τη Γκούτα του Γκούτενσταϊν.

## Πρόγονοι

## Πηγές
* Ludwig Schmid: Geschichte der Grafen von Zollern-Hohenberg, Gebrüder Scheitlin, 1862, p. 115
* E. G. Johler: Geschichte, Land- und Ortskunde der souverainen teutschen Fürstenthümer Hohenzollern Hechingen und Sigmaringen, Stettin'sche Buchhandlung, Ulm, 1824, Online
* Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen. Fleischer, Leipzig, 1843, Online

## Παραπομπές


Κατηγορία:Οίκος των Χοεντσόλερν
Οθωμανική Τράπεζα

Η **Οθωμανική Τράπεζα** (τουρκικά: *Osmanlı Bankası*) ιδρύθηκε το 1856 στον Γαλατά της Κωνσταντινούπολης, πρωτεύουσας της Οθωμανικής Αυτοκρατορίας, ως κοινοπραξία μεταξύ των βρετανικών συμφερόντων, της Banque de Paris et des Pays-Bas της Γαλλίας και της οθωμανικής κυβέρνησης. Το αρχικό κεφάλαιο της Τράπεζας αποτελούταν από 135.000 μετοχές, εκ των οποίων 80.000 αγοράστηκαν από τον αγγλικό όμιλο και 50.000 από τον γαλλικό όμιλο ενώ 5.000 μετοχές διατέθηκαν στους Οθωμανούς.

Λειτουργούσε με την επωνυμία *Αυτοκρατορική Οθωμανική Τράπεζα* (οθωμανικά τουρκικά: *Bank-i Osmani-i Şahane*) από το 1863 έως το 1924. Έχοντας το προνόμιο ως κρατική τράπεζα, λειτουργούσε ως κεντρική τράπεζα. Τον Ιούνιο του 1996, η οθωμανική τράπεζα πωλήθηκε στον όμιλο Doğuş, από τον οποία οι τραπεζικές δραστηριότητές της επικεντρώνονταν κυρίως στην Τουρκία. Το 2001, η Οθωμανική Τράπεζα έγινε τμήμα της τράπεζας Garanti.

## Μουσείο Οθωμανικής Τράπεζας

Η έδρα της Οθωμανικής Τράπεζας στην Bankalar Caddesi στο Καράκιοϊ της Κωνσταντινούπολης χτίστηκε από το διάσημο Γαλλοτούρκο αρχιτέκτονα Αλεξάντερ Βαλωρύ το 1890 και χρησιμοποιήθηκε ως έδρα της Οθωμανικής Τράπεζας από την ίδρυσή της στις 27 Μαΐου 1892, μέχρι το 1999. Εκτός από τη στέγαση του υποκαταστήματος της τράπεζας Garanti στο Καράκιοϊ και των διευθύνσεων της περιοχής, το κτίριο ήταν ο χώρος του Μουσείου της Οθωμανικής Τράπεζας και του Κέντρου Αρχείων και Ερευνών της Οθωμανικής Τράπεζας. Τα αντικείμενα και τα έγγραφα που παρουσιάστηκαν στο Μουσείο της Οθωμανικής Τράπεζας έδωσαν πληροφορίες για την ύστερη οθωμανική και πρώιμη δημοκρατική περίοδο, παρουσιάζοντας το οικονομικό, κοινωνικό και πολιτικό περιβάλλον της εποχής μέσα από πράξεις αγοράς, υποκαταστήματα τραπεζών, αρχεία πελατών και φακέλους προσωπικού σε ένα συνδυασμό χρονολογικών και θεματικών προσεγγίσεων.

Τέσσερα θησαυροφυλάκια της τράπεζας, που βρίσκονται στο κέντρο της κύριας εκθεσιακής αίθουσας, χρησιμοποιήθηκαν για την εμφάνιση αρχειακών σειρών όπως μετοχές και ομόλογα, λογιστικά βιβλία, αρχεία πελατών, κάρτες καταθέσεων, αρχεία προσωπικού και φωτογραφίες. Η μεγαλύτερη διώροφη καμάρα φιλοξένησε τα τραπεζογραμμάτια και τα ασημένια νομίσματα που εκδόθηκαν μεταξύ 1863 και 1914 μαζί με την ιστορία, το σχεδιασμό, την εγγραφή και τα δείγματα του καθενός.

Καθώς παρέμεινε κλειστό για κατασκευή το 2009, το κτίριο της Οθωμανικής Τράπεζας άνοιξε ξανά στις 22 Νοεμβρίου 2011 από το SALT Galata, ως ένα από τα δύο κτίρια που φιλοξενούν τις δραστηριότητες του πολιτιστικού ιδρύματος SALT. Το SALT Galata φιλοξενεί το Μουσείο της Οθωμανικής Τράπεζας και καθιστά διαθέσιμη στο κοινό τη βιβλιοθήκη και τα αρχεία του Κέντρου Αρχείων και Ερευνών της Οθωμανικής Τράπεζας μέσω της SALT Research.

## Δείτε επίσης
* Κατάληψη της Οθωμανικής Τράπεζας (1896)

## Παραπομπές


## Εξωτερικοί σύνδεσμοι

* 

Κατηγορία:Εταιρείες στην Οθωμανική Αυτοκρατορία
Κατηγορία:Επιχειρήσεις της Τουρκίας
Φρειδερίκος Η΄ του Τσόλερν

Ο **Φρειδερίκος Η΄** o *Κυριακή του Πάσχα*, γερμ. Friedrich VIII der Ostersonntag (απεβ. 1333) από τον Οίκο των Χοεντσόλερν-Σουαβίας ήταν κόμης του Χοεντσόλερν (1309-1333).

## Βιογραφία
Ήταν ο δευτερότοκος γιος του Φρειδερίκου ΣΤ΄ κόμη του Τσόλερν και της Κουνιγκούντε, κόρης του Ροδόλφου Α΄ μαργράβου του Μπάντεν-Μπάντεν.

Το 1309 διαδέχθηκε τον μεγαλύτερο αδελφό του Φρειδερίκο Ζ΄ κόμη του Τσόλερν μαζί με τον γιο εκείνου Φριτς Α΄. Ο ανιψιός του αυτός απεβίωσε το 1313 και έτσι ο Φρειδερίκος Η΄ έμεινε μόνος στη διακυβέρνηση.

Στις συγκρούσεις της εποχής του έλαβε το μέρος της πλευράς της Αυστρίας και μετά το μέρος του Λουδοβίκου Δ΄ των Βίττελσμπαχ της Βαυαρίας.

## Οικογένεια
Από τη σύζυγό του απέκτησε τέκνα:
* Φριτς Β΄ απεβ. 1355-59, κόμης του Τσόλερν.
* Φρειδερίκος Θ΄ απεβ. 1377-79, κόμης του Χοεντσόλερν, ιδρυτής του ομώνυμου κλάδου.
* Φρειδερίκος ο *Κυριακή του Πάσχα* Β΄ απεβ. 1395, βοηθός μάγιστρος (prior) του Τάγματος των Ιωαννιτών ιπποτών.
* Φρειδερίκος του Στρασβούργου απεβ. 1365, νυμφεύτηκε το 1343 τη Μαργαρίτα κόμισσα του Χόενμπερκ-Βίλντμπερκ. Γιος του ήταν ο 
** Φρειδερίκος ΙΑ΄ απεβ. 1401, κόμης του Χοεντσόλερν.

## Πρόγονοι

## Πηγές
* Count Rudolph Stillfried-Alcántara and Traugott Maercker: Hohenzollerische Forschungen, C. Reimarus, 1847, p. 172 ff

## Παραπομπές


Κατηγορία:Οίκος των Χοεντσόλερν
Φρειδερίκος Θ΄ του Χοεντσόλερν

Ο **Φρειδερίκος Θ΄** ο *μέλας κόμης*, γερμ. Friedrich IX der schwarze graf (απεβ. 1377-79) από τον Οίκο των Χοεντσόλερν-Σουαβίας ήταν κόμης του Χοεντσόλερν (1339-1379).

## Βιογραφία
Ήταν ο δευτερότοκος γιος του Φρειδερίκου Η΄ κόμη του Χοεντσόλερν.

Το 1339 διαδέχθηκε τον μεγαλύτερο αδελφό του Φριτς Β΄. Το 1342 συμφώνησε με τον νεότερο κλάδο Τσόλερν-Σάλκσμπουρκ τη διαδοχή να είναι *στον πρεσβύτερο των αρρένων*. Ήταν διοικητής μεγάλης στρατιωτικής δύναμης και έγινε λοχαγός στην "Ομάδα του Λέοντος", ενός σημαντικού οργανισμού των ευγενών της Σουαβίας. Το 1344 διαίρεσε την επικράτεια με τον μικρότερο αδελφό του Φρειδερίκο του Στρασβούργου.

Περί το 1278 απεβίωσε και τον διαδέχθηκε ο πρωτότοκος γιος του Φρειδερίκος Ι΄. Αυτόν διαδέχθηκε ο εξάδελφός του Φρειδερίκος ΙΑ΄.

## Οικογένεια
Νυμφεύτηκε το 1341 την Αδελαΐδα απεβ. μετά το 1385, κόρη του Μπούχαρτ Ε΄ κόμη του Χόενμπερκ-Βίλντενμπουρκ και είχε τέκνα:
* Φρειδερίκος Ι΄ απεβ. 1412, κόμης του Χοεντσόλερν.
* Αδελαΐδα απεβ. 1415, παντρεύτηκε τον Ιωάννη του Στράλενμπερκ.
* Φρειδερίκος ο *Κυριακή του Πάσχα* Γ΄ απεβ. 1407/10.
* Σοφία απεβ. 1418, μοναχή στο Στέττεν.

## Πρόγονοι

## Πηγές
* Graf Rudolph Stillfried-Alcántara and Traugott Maercker: Hohenzollerische Forschungen, C. Reimarus, 1847, p. 178 ff
* E. G. Johler: Geschichte, Land- und Ortskunde der souverainen teutschen Fürstenthümer Hohenzollern Hechingen und Sigmaringen, Stettin'sche Buchhandlung, Ulm, 1824, Online
* Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, Fleischer, Leipzig, 1843, Online

## Παραπομπές


Κατηγορία:Οίκος των Χοεντσόλερν
Λουίζα της Ορλεάνης

Η **Λουίζ** (γαλλ. *Louise d'Orléans*, 3 Απριλίου 1812 - 11 Οκτωβρίου 1850) του Οίκου της Ορλεάνης ήταν πριγκίπισσα της Γαλλίας και με το γάμο της έγινε η πρώτη βασίλισσα του Βελγίου. Έμεινε γνωστή ως *Λουίζα Μαρία*.

## Βιογραφία
Η *Λουίζα Μαρία Θηρεσία Καρλόττα Ισαβέλλα* γεννήθηκε στο Παλέρμο της Σικελίας στις 3 Απριλίου 1812 και ήταν το δεύτερο παιδί και η πρώτη κόρη του Λουδοβίκου Φίλιππου της Γαλλίας και της Μαρίας Αμαλίας των Βουρβόνων-Ισπανίας, κόρης του Φερδινάνδου Α΄ των Δύο Σικελιών.

Ως παιδί, είχε μία θρησκευτική και αστική εκπαίδευση, χάρη στον ρόλο που διαδραμάτιζε η μητέρα της και η θεία της, Αδελαΐδα της Ορλεάνης, στην οποία ήταν πολύ κοντά. Ως ευρύτερο μέλος του Οίκου των Βουρβόνων, είχε το δικαίωμα να κατέχει τον τίτλο της *πριγκίπισσας του Βασιλικού Αίματος*.

Στις 9 Αυγούστου 1832, η εικοσάχρονη Λουίζα παντρεύτηκε το εοπόλδο Α΄ του Βελγίου, ο οποίος ήταν είκοσι δύο χρόνια μεγαλύτερός της. Ο Λεοπόλδος ήταν χήρος από τη σύζυγό του, Καρλόττα της Ουαλίας, μετά το τέλος της κατά τη διάρκεια της γέννας του θνησιγενούς γιου τους το 1817. Επειδή ο Λεοπόλδος ήταν Προτεστάντης, ο γάμος του είχε δύο τελετές, μία Καθολική και μια Καλβινιστική.

Η Λουίζα ήταν μία αφοσιωμένη σύζυγος και αγαπητή ως μητέρα· ήταν πολύ ντροπαλή από τη φύση και εμφανιζόταν τακτικά στο κοινό, όταν ο σύζυγός της την ανάγκαζε. Σύντομα αποδείχθηκε πολύ δημοφιλής στη βελγική Αυλή με την περίφημη γενναιοδωρία και την ομορφιά της.

Η βασίλισσα Λουίζα απεβίωσε από φυματίωση στο πρώην Βασιλικό Ανάκτορο της Οστάνδης στις 11 Οκτωβρίου 1850 σε ηλικία 38 ετών. Η σορός της μεταφέρθηκε στο Λάκεν και ένα μνημείο ανεγέρθηκε στο Οστάνδη. Έχει ταφεί δίπλα στον σύζυγό της στη Βασιλική Κρύπτη της Εκκλησίας της Παναγίας του Λάκεν.

## Οικογένεια
Η Λουίζα παντρεύτηκε το 1832 το Λεοπόλδο Α΄ του Βελγίου και απέκτησαν τέσσερα παιδιά:
* Λουδοβίκος Φίλιππος (1833 - 1834).
* Λεοπόλδος Β΄ (1835 - 1909), Βασιλιάς του Βελγίου, παντρεύτηκε την Μαρία Ερριέττα της Αυστρίας. Απέκτησαν 4 παιδιά.
* Φίλιππος (1837 - 1905), Κόμης της Φλάνδρας, παντρεύτηκε την Μαρία του Χοεντσόλλερν-Ζίγκμαρινγκεν. Απέκτησαν 5 παιδιά.
* Καρλόττα (1840 - 1927), παντρεύτηκε τον Μαξιμιλιανό της Αυστρίας, Αυτοκράτορα του Μεξικού.

## Πρόγονοι




## Τίτλοι και οικόσημα
*3 Απριλίου 1812 – 9 Αυγούστου 1830: *Η Γαληνοτάτη Υψηλότητα* Κυρία της Ορλεάνης
*9 Αυγούστου 1830 – 9 Αυγούστου 1832: *Η Βασιλική Υψηλότητα* Πριγκίπισσα Λουίζα της Ορλεάνης
*9 Αυγούστου 1832 – 11 Οκτωβρίου 1850: *Η Μεγαλειότητα Της* Η Βασίλισσα των Βέλγων

### Διακρίσεις
* : Μεγάλο Κορδόνι του Τάγματος του Λεοπόλδου
* : 298η Κυρία του Τάγματος της Βασίλισσας Μαρίας Λουίζας - 





## Παραπομπές


## Εξωτερικοί σύνδεσμοι
*  Mia Kerckvoorde (2002). *Louise d’Orléans, reine oubliée, 1812-1850*. Paris: Duculot. .
*  Madeleine Lassère (2006). *Louise, reine des Belges. 1812-1850*. Paris: Perrin. .

Κατηγορία:Οίκος της Ορλεάνης
Κατηγορία:Οίκος της Σαξονίας-Κοβούργου-Γόθας
Κατηγορία:Πριγκίπισσες της Γαλλίας
Κατηγορία:Βασίλισσες του Βελγίου
Φρειδερίκος Ι΄ του Χοεντσόλερν

Ο **Φρειδερίκος I΄** ο *νεότερος*, γερμ. Friedrich X der jüngere (απεβ. 21 Ιουνίου 1412) από τον Οίκο των Χοεντσόλερν-Σουαβίας ήταν κόμης του Χοεντσόλερν (1377-1412).

## Βιογραφία
Ήταν ο πρωτότοκος γιος του Φρειδερίκου Θ΄ κόμη του Χοεντσόλερν και της Αδελαΐδας, κόρης του Μπούρχαρτ Ε΄ κόμη του Χ¨οενμπερκ-Βίλντενμπερκ.

Απέσπασε από τον Βεντσεσλάβο Δ΄ της Γερμανίας εξαίρεση στην απονομή της δικαιοσύνης από την Αυλή του βασιλιά, έτσι η δικαιοσύνη απονεμόταν στην κομητεία του. Το 1381 συμμάχησε με τον Λεοπόλδο Γ΄ των Μπάμπενμπερκ δούκα της Αυστρίας και πέντε έτη μετά πολέμησε μαζί του στη μάχη του Ζέμπαχ. Μεσολάβησε μεταξύ της Αυστρίας και των ελευθέρων (φεουδαλικά) πόλεων της Σουαβίας και Φραγκονίας.

Έγινε το 1408 ο πρεσβύτερος του Οίκου· με τη δικαιοδοσία του αυτή μερίμνησε για εσωτερικά ζητήματα του Οίκου και κράτησε την ειρήνη μεταξύ των διαφορετικών κλάδων.

Το 1412 απεβίωσε άτεκνος. Η σύζυγός του Άννα έγινε βοηθός ηγουμένη στο Ρόυτιν. Τον διαδέχθηκε ο γιος του εξαδέλφου του Φρειδερίκος ΙΒ΄.

## Οικογένεια
Νυμφεύτηκε την Άννα, κόρη του Μπούρχαρτ Θ΄ κόμη του Χόενμπερκ-Νάγκολτ· δεν απέκτησαν απογόνους.

## Πρόγονοι

## Πηγές
* Graf Rudolph Stillfried-Alcántara and Traugott Maercker: Hohenzollerische Forschungen, C. Reimarus, 1847, p. 186 ff



Κατηγορία:Οίκος των Χοεντσόλερν
Φρειδερίκος ΙΑ΄ του Χοεντσόλερν

Ο **Φρειδερίκος ΙΑ΄** ο *πρεσβύτερος*, γερμ. Friedrich XI der alte (απεβ. 26 Νοεμβρίου 1401) από τον Οίκο των Χοεντσόλερν-Σουαβίας ήταν κόμης του Χοεντσόλερν (1339-1379).

## Βιογραφία
Ήταν γιος του Φρειδερίκου του Στρασβούργου (γιου του Φρειδερίκου Η΄ κόμη του Τσόλερν) και της Μαργαρίτας, κόρης του Μπούρχαρτ Ε΄ κόμη του Χόενμπερκ-Βίλντμπερκ.

Περί το 1378 απεβίωσε ο θείος του Φρειδερίκος Θ΄ κόμης του Χοεντσόλερν και τον διαδέχθηκε ο γιος εκείνου Φρειδερίκος Ι΄, έτσι ο Φρειδερίκος ΙΑ΄ έγινε ο πρεσβύτερος των Τσόλερν και επίτροπος (vogt) του αββαείου του Στέττεν. Ήταν μέλος της "Ομάδας του Λέοντος", η οποία το 1382 ενώθηκε με την "Ομάδα των Σουηβικών πόλεων". Όταν η τελευταία συγκρούστηκε με τον Έμπερχαρντ Β΄ κόμη της Βυρτεμβέργης, ο Φρειδερίκος ΙΑ΄ διέκοψε τις υπηρεσίες που είχε υποσχεθεί προς αυτόν.

Ξανακέρδισε την πόλη Χέχινγκεν το 1388, την οποία κατακρατούσε ο Φρειδερίκος επίσκοπος του Στρασβούργου. Όταν το 1401 ξέσπασε πυρκαγιά στην πόλη, ο Φρειδερίκος ΙΑ΄ της χορήγησε ελευθερία.

Νυμφεύτηκε την αδελφή του Ιωάννη κόμη του Φύρστενμπερκ-Τσίνντελσταϊν και όταν αυτός απεβίωσε στη μάχη του Ζέμπαχ το 1386, τον διαδέχθηκε. Ο κύριος κλάδος των Φύρστενμπερκ όμως ζήτησε την κομητεία και έτσι ξεκίνησε μακρά διαμάχη.

Το 1401 απεβίωσε και τάφηκε στην κρύπτη των Ζόλερν στο αββαείο Στέττεν. Το 1412 απεβίωσε ο εξάδελφός του Φρειδερίκος Ι΄ άτεκνος και τον διαδέχθηκε ο δικός του γιος Φρειδερίκος ΙΒ΄.

## Οικογένεια
Νυμφεύτηκε ως το 1377 την Αδελαΐδα, κόρη του Χούγκο κόμη του Φύρστενμπερκ-Τσίνντελσταϊν και είχε τέκνα:
* Φρειδερίκος ΙΒ΄ απεβ. 1443, κόμης του Χοεντσόλερν. 
* Άιτελ-Φρειδερίκος Α΄ π. 1384-1439, κόμης του Χοεντσόλερν. Νυμφεύτηκε την Ούρσουλα Ράτσυνς και γιος του ήταν ο:
** Γιόμπστ Νικόλαος Α΄ 1433-1488, κόμης του Χοεντσόλερν.
* Άννα, μοναχή.
* Φρειδερίκος, μέλος του Συλλόγου (canon) του καθεδρικού του Στρασβούργου.
* Φρειδερίκος (Γ΄) απεβ. 1436, επίσκοπος της Κωνσταντίας.
* Φρειδερίκος, μοναχός.

## Πρόγονοι

## Πηγές
* Count Rudolph Stillfried-Alcántara and Traugott Maercker: Hohenzollerische Forschungen, C. Reimarus, 1847, p. 203 ff.
* E. G. Johler: Geschichte, Land- und Ortskunde der souverainen teutschen Fürstenthümer Hohenzollern Hechingen und Sigmaringen, Stettin'sche Buchhandlung, Ulm, 1824, Online
* Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, Fleischer, Leipzig, 1843, Online

## Παραπομπές


Κατηγορία:Οίκος των Χοεντσόλερν
Garanti Bankası

Η **Garanti** είναι εταιρεία χρηματοοικονομικών υπηρεσιών με έδρα την Τουρκία. Αποτελεί τη δεύτερη μεγαλύτερη ιδιωτική τράπεζα στην Τουρκία με ενοποιημένα στοιχεία ενεργητικού αξίας 104,1 δισεκατομμυρίων δολαρίων κατά την 31η Μαρτίου 2013. Έχοντας μετοχές εισηγμένες στην Τουρκία, το Ηνωμένο Βασίλειο και τις ΗΠΑ, η Garanti είχε πραγματική διασπορά της τάξεως του 50.76% στις 31 Μαρτίου 2013. Οι μετοχές της Garanti είναι εισηγμένες στο χρηματιστήριο στην Τουρκία και σε αποθετήρια έγγραφα στο Ηνωμένο Βασίλειο και τις ΗΠΑ.

Η Garanti παρέχει υπηρεσίες σε όλες τις επιχειρηματικές γραμμές, συμπεριλαμβανομένων συστημάτων πληρωμών, λιανικής, εμπορικής, εταιρικής, μικρών και μεσαίων επιχειρήσεων, ιδιωτικής και επενδυτικής τραπεζικής. Μαζί με τις εγχώριες και διεθνείς θυγατρικές της (GarantiBank International NV, Garanti Bank SA, Garanti Bank Moscow ZAO). Προσφέρει επίσης ασφαλιστικές υπηρεσίες όπως συντάξεις και ασφάλειες ζωής, μίσθωση, ανάληψη απαιτήσεων τρίτων, χρηματιστηριακά και διαχείριση περιουσιακών στοιχείων.

Η Garanti εξυπηρετεί δώδεκα εκατομμύρια πελάτες μέσω 936 εγχώριων υποκαταστημάτων, έξι ξένα υποκαταστήματα στην τουρκοκρατούμενη Κύπρο, ένα στο Λουξεμβούργο και ένα στη Μάλτα, τρία διεθνή υποκαταστήματα αντιπροσωπείας στο Λονδίνο, το Ντίσελντορφ και τη Σαγκάη, περισσότερα από 3.550 ΑΤΜ, ένα βραβευμένο τηλεφωνικό κέντρο και διαδικτυακές, τηλεφωνικές και κοινωνικές τραπεζικές πλατφόρμες που βασίζονται στην τεχνολογική υποδομή.

## Παραπομπές


## Εξωτερικοί σύνδεσμοι
* 

G
Γιόμπστ Νικόλαος Α΄ του Χοεντσόλερν

Ο **Ιάκωβος-Νικόλαος Α΄**, γερμ. Jobst Nikolaus I (1433 - 9 Φεβρουαρίου 1488) από τον Οίκο των Χοεντσόλερν-Σουαβίας ήταν κόμης του Χοεντσόλερν (1433-1488).

## Βιογραφία
Ήταν γιος του Άιτελ-Φρειδερίκου Α΄ (γιου του Φρειδερίκου ΙΑ΄ κόμη του Χοεντσόλερν).

Ο Φρειδερίκος Γ΄ των Αψβούργων χορήγησε το 1471 το δικαίωμα λειτουργίας ορυχείου στην κομητεία του και το δικαίωμα κοπής νομισμάτων. Το 1488 ο Ιάκωβος-Νικόλαος Α΄ απέκτησε την κυριότητα του Χάιγκερλοχ. Ξανάκτισε το κάστρο Χόεντσολερν, διαμονή των προγόνων του. Θα γινόταν το ενδιαίτημα των απογόνων του ως το τέλος του 18ου αι.

Η επικράτεια είχε περιέλθει σε αβέβαιη κατάσταση από τους προκατόχους του. Ο θείος του Φρειδερίκος ΙΒ΄ και ο πατέρας του είχαν μοιράσει την κομητεία. Η οικονομική κατάσταση ήταν απελπιστική. Ο θείος του είχε πωλήσει μία περιοχή για να βελτιώσει τα έσοδα, με αποτέλεσμα να μειωθεί η πολιτική σημασία της κομητείας. Ο πατέρας του είχε αρχίσει να βελτιώνει την κατάσταση και ο Ιάκωβος-Νικόλαος Α΄ κατάφερε να επαυξήσει την επικράτεια. Την θετική ανάπτυξη συνέχισε ο γιος του Άιτελ-Φρειδερίκος Β΄.

Το 1488 απεβίωσε σε ηλικία 55 ετών και τον διαδέχθηκε ο δευτερότοκος γιος του Άιτελ-Φρειδερίκος Β΄.

## Οικογένεια
Νυμφεύτηκε το 1448 την Αγνή, κόρη του Ιωάννη ΣΤ΄ κόμη του Βέρντενμπουρκ-Ζάργκανς και είχε τέκνα:
* Φρειδερίκος 1451-1505, επίσκοπος του Άουγκσμπουργκ.
* Άιτελ-Φρειδερίκος Β΄ 1452-1512, κόμης του Χοεντσόλερν.
* Άιτελ-Φρειδερίκος 1454-1490, ναύαρχος των Κάτω Χωρών.
* Φρειδερίκος-Αλβέρτος απεβ. 1483, συνταγματάρχης στην Αυστρία.
* Φρειδερίκος-Ιωάννης απεβ. 1483, συνταγματάρχης στην Αυστρία. 
* Ελένη απεβ. 1514, παντρεύτηκε τον Ιωάννη Β΄ του Βάλντμπουρκ-Βόλφεγκ.

## Πρόγονοι

## Πηγές
* E. G. Johler: Geschichte, Land- und Ortskunde der souverainen teutschen Fürstenthümer Hohenzollern Hechingen und Sigmaringen, Stettin'sche Buchhandlung, Ulm, 1824, Online
* Wolfgang Neugebauer: Die Hohenzollern. Anfänge, Landesstaat und monarchische Autokratie bis 1740, vol. 1, Stuttgart, Berlin, and Cologne, 1996
* Gustav Schilling: Geschichte des Hauses Hohenzollern in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, Fleischer, Leipzig, 1843, Online

## Παραπομπές


Κατηγορία:Οίκος των Χοεντσόλερν
Λουδοβίκος Φίλιππος του Βελγίου

Ο **Λουδοβίκος Φίλιππος** (γαλλ. *Louis-Philippe, prince héritier de Belgique*, 24 Ιουλίου 1833 - 16 Μαΐου 1834) ήταν το μεγαλύτερο παιδί του Βασιλιά του Βελγίου και διάδοχος του θρόνου.

## Γέννηση
Ο *Λουδοβίκος Φίλιππος Λεοπόλδος Βίκτωρ Ερνέστος* γεννήθηκε στις 24 Ιουλίου 1833 στο Παλάτι Λάκεν των Βρυξέλλων και ήταν γιος του Λεοπόλδου Α΄ του Βελγίου και της δεύτερης συζύγου του, Λουίζας της Ορλεάνης.

Βαπτίστηκε στον Καθεδρικό Ναό του Αγίου Μιχαήλ και της Αγίας Γουδούλης από τον Αρχιεπίσκοπο του Μέχελε-Βρυξελλών, Ένγκελμπερτ Στέρκξ. Ονομάσθηκε *Λουδοβίκος Φίλιππος* προς τιμήν του μητρικού παππού του, Λουδοβίκου Φίλιππου της Γαλλίας, *Λεοπόλδος* προς τιμήν του πατέρα του, Λεοπόλδου Α΄, *Βίκτωρ* προς τιμήν της εξαδέλφης του Βικτωρίας του Ηνωμένου Βασιλείου και *Ερνέστος* προς τιμήν του θείου του, Ερνέστου Α΄ της Σαξονίας-Κοβούργου & Γκότα.

Πέθανε 9 μήνες και 22 ημέρες μετά την γέννησή του στις 16 Μαΐου 1834, στο Παλάτι Λάκεν πριν από τα πρώτα του γενέθλια λόγω μιας φλεγμονής των βλεννογόνων. Θάφτηκε στη Βασιλική Κρύπτη της Εκκλησίας της Παναγίας του Λαίκεν.

Σε αντίθεση με τους επόμενους κληρονομικούς διαδόχους του βελγικού θρόνου, ο Λουδοβίκος Φίλιππος δεν έφερε τον τίτλο *Δούκα της [[Δουκάτο της Βραβάντης|Βραβάντης]]*, καθώς αυτός ο τίτλος για τον κληρονομικό διάδοχο του θρόνου δημιουργήθηκε το 1840.

## Πρόγονοι


## Τίτλοι
*24 Ιουλίου 1833 - 16 Μαΐου 1834: *Η Βασιλική Υψηλότητα* Λουδοβίκος Φίλιππος, Διάδοχος Πρίγκιπας του Βελγίου

## Παραπομπές


Κατηγορία:Οίκος της Σαξονίας-Κοβούργου-Γόθας